b'\n_START_ARTICLE_\nPamantasang Ibero-Amerikano\n_START_PARAGRAPH_\nAng Pamantasang Ibero-Amerikano (Ingles: Ibero-American University, Espa\xc3\xb1ol: Universidad Iberoamericana, UIA, ngunit higit na kilala bilang Ibero) ay isa sa mga pinakaprestihiyosong unibersidad sa Mehiko at sa Amerikang Latino. Ang pribadong institusyong ay iniisponsor ng Kapisanan ni Hesus (mga Heswita), at kinikilala sa pagkakaroon ng isang internasyonal na reputasyon. Noong 2009, natanggap ng UIA ang Premyong SEP-ANUIES Prize bilang ang pinakamahusay na pribadong unibersidad sa Mehiko.  Ang pangunahing kampus ng unibersidad ay matatagpuan sa distrito ng Santa Fe sa Lungsod ng Mehiko, at may mga kaakibat (ngunit indipendiyenteng) paaralang matatagpuan sa mga lungsod ng Guadalajara, Le\xc3\xb3n, Torre\xc3\xb3n, Puebla, at Playas de Tijuana. Ang mga paaralang ito, kasama ng Ibero sa Lungsod ng Mehiko, ay bumubuo sa sistemang unibersidad na Heswita. _NEWLINE_Ang pangunahing aklatan ng unibersidad, ang  Biblioteca Francisco Xavier Clavigero, ay isa sa pinakamalaking aklatan sa Mehiko.'